钦定古今图书集成/明伦汇编/氏族典/第399卷 > 《廖用贤尚友录》 > 史声
## 钦定古今图书集成/明伦汇编/氏族典/第399卷 > 《廖用贤尚友录》 > 史声

按《尚友录》：“声，沿海人。元祐间以进士登显官。始，家贫，
母先卒，侍父自养不给，惟虀盐糜粥而已。日夜读书，
每书暇，樵采以给父养，自食麤粝，恒不饱。及登第有
禄，迎亲就食，至中途遇疾卒。闻讣即哭不绝声，不顾
家属，罄身日夜奔赴，四日乃至，哀恸几绝。扶柩还家，
寝苦枕块。及葬，结庐墓左，日为抱土培茔。墓后成一”
垄如山，吊者至惟以头触地叩哀，未尝与人谈笑。